rejauldu/bengali-wikipedia huggingface dataset:
জামশেদ খুদাদাদ জেনি ইরানি (; জন্ম: ১৮ আগস্ট, ১৯২৩ - মৃত্যু: ২৫ ফেব্রুয়ারি, ১৯৮২) তৎকালীন ব্রিটিশ ভারতের সিন্ধু প্রদেশের করাচী এলাকায় জন্মগ্রহণকারী ইরানি বংশোদ্ভূত ভারতীয় আন্তর্জাতিক ক্রিকেটার ও আম্পায়ার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।List of India Test Cricketers  ঘরোয়া প্রথম-শ্রেণীর ভারতীয় ক্রিকেটে সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জেকে ইরানি নামে পরিচিত জেনি ইরানি।   প্রথম-শ্রেণীর ক্রিকেট  ১৯৩৭-৩৮ মৌসুম থেকে ১৯৪৯-৫০ মৌসুম পর্যন্ত জেনি ইরানি’র প্রথম-শ্রেণীর খেলোয়াড়ী জীবন চলমান ছিল। প্রতিযোগিতাধর্মী উইকেট-রক্ষক হিসেবে জেনি ইরানি’র সুনাম ছিল। ১৯৩৭ সালে মাত্র ১৪ বছর বয়সে প্রথম-শ্রেণীর ক্রিকেটে অভিষেক ঘটে জেনি ইরানি’র। সিন্ধু দলের পক্ষে খেলাকালীন তিনি বিদ্যালয়ের ছাত্র ছিলেন। রঞ্জী ট্রফি প্রতিযোগিতায় সিন্ধু দলের প্রতিনিধিত্ব করেছিলেন।  ১৯৩৭ থেকে ১৯৪৮ সময়কাল পর্যন্ত প্রথম-শ্রেণীর ক্রিকেট জীবন চলমান ছিল তার। এ পর্যায়ে ১৭.৩৪ গড়ে ৩৯৯ রান সংগ্রহ করেন। উইকেটের পিছনে অবস্থান করে ২৭টি ডিসমিসাল ঘটান। তন্মধ্যে, ২১টি ক্যাচ গ্লাভসবন্দী করেছিলেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জেনি ইরানি। ২৮ নভেম্বর, ১৯৪৭ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ডিসেম্বর, ১৯৪৭ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।  ১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। এ সফরেই দুই টেস্টে অংশ নিয়েছিলেন তিনি। অভিষেক টেস্টে প্রথম ভারতীয় উইকেট-রক্ষক হিসেবে শূন্য রানে বিদেয় নেন। এরপর, ২০০২ সালে অজয় রাত্রা তার এ রেকর্ডের সাথে নিজ নামকে যুক্ত করেছিলেন।  অংশগ্রহণকৃত দুই টেস্ট পর খোকন সেন তার স্থলাভিষিক্ত হয়েছিলেন। পরবর্তী পাঁচ বছর খোকন সেন ভারতের প্রথম পছন্দের উইকেট-রক্ষকের মর্যাদা পেলে ইরানিকে আর ভারতের পক্ষে খেলতে দেখা যায়নি। সিডনিতে প্রস্তুতিমূলক খেলায় অস্ট্রেলিয়া একাদশের বিপক্ষে এগারো নম্বরে ব্যাটিংয়ে নেমে ৪৩ রান তুলেন। এ পর্যায়ে গগুমাল কিষেনচাঁদের সাথে ৯৭ রানের জুটি গড়েছিলেন তিনি।   ব্যক্তিগত জীবন  বাই ভিভজী সোপ্রিতিওয়ালা হাই স্কুলে পড়াশুনোর পর করাচীর ডিজে সিন্ধু কলেজে অধ্যয়ন করেন। এছাড়াও, বোম্বে বিশ্ববিদ্যালয়ের পক্ষে খেলেছেন তিনি। হাবিব ব্যাংক কাজ করেন।  ২৫ ফেব্রুয়ারি, ১৯৮২ তারিখে ৫৮ বছর বয়সে সিন্ধু প্রদেশে নিজ শহর করাচীতে জেনি ইরানি’র দেহাবসান ঘটে।   তথ্যসূত্র    বহিঃসংযোগ       বিষয়শ্রেণী:১৯২৩-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:উত্তরাঞ্চলের ক্রিকেটার বিষয়শ্রেণী:পারসি ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি ক্রিকেটার
ইউরোপ মহাদেশের চেক প্রজাতন্ত্রের রাজধানী প্রাগের পাতাল ট্রেন ব্যবস্থার নাম প্রাগ মেট্রো। এটি শহরের দ্রুততম পরিবহন ব্যবস্থা। এটি ১৯৭৪ সালে প্রতিষ্ঠা করা হয়। প্রাগ মেট্রোতে বর্তমানে তিনটি চক্রপথ বা লাইন এবং ৬১টি বিরতিস্থল বা স্টেশন আছে এবং রেলপথের মোট দৈর্ঘ্য । ২০১২ সালে প্রাগ মেট্রো প্রায় ৫৯ কোটি যাত্রীকে সেবা প্রদান করে; প্রতিদিন প্রায় ১৬ লাখ যাত্রী এটি ব্যবহার করে থাকে।  এটি ইউরোপের ৫ম ব্যস্ততম মেট্রো।http://www.lidovky.cz/nejvytizenejsi-stanici-je-i-p-pavlova-d88-/zpravy-domov.aspx?c=A081212_164914_ln_praha_hel  তথ্যসূত্র   আরও দেখুন   বিষয়শ্রেণী:চেক প্রজাতন্ত্রের দ্রুতগামী গণপরিবহন ব্যবস্থা
ঋণমান নির্ধারন বা ক্রেডিট রেটিং () বলতে কোনও হবু ঋণগ্রহীতার (ব্যক্তি, ব্যবসা, কোম্পানি বা সরকার) ঋণ পরিশোধের ঝুঁকির (Credit Risk) বা ঋণপ্রাপ্তিযোগ্যতার (Creditworthiness) এক ধরনের মূল্যায়নকে বোঝায়, যার দ্বারা ঋণ পরিশোধে তার সক্ষমতার পূর্বাভাস প্রদান করা হয়। অর্থাৎ এটি ঋণগ্রহীতার ঋণ পরিশোধে সক্ষমতার কিংবা অক্ষমতার একটি পরোক্ষ পূর্বাভাস হিসেবে কাজ করে। একটি ঋণমান নির্ধারণী সংস্থা বা ঋণ পরিশোধে ঝুঁকি মূল্যায়নকারী সংস্থা (Credit Rating Agency) হবু ঋণগ্রহীতার গুণবাচক ও পরিমাণবাচক তথ্যাদির ভিত্তিতে এই মূল্যায়ন প্রকাশ করে। ঐসব তথ্য হবু ঋণগ্রহীতা নিজেই সরবরাহ করতে পারে কিংবা সংস্থাটির বিশ্লেষকেরা অন্যান্য গোপন বা অনুন্মোচিত অথবা প্রকাশ্য সূত্র থেকে তথ্য জোগাড় করে নিতে পারে।  ঋণ প্রতিবেদন (Credit Reporting) বা ঋণ সাফল্যাংক (Credit Score) হল ঋণ পরিশোধে ঝুঁকির মূল্যায়নের একটি মানদণ্ড। এটি একটি নির্দিষ্ট ব্যক্তির ঋণপ্রাপ্তিযোগ্যতার সাংখ্যিক বা আংকিক মূল্যায়ন। সাধারণত একটি ঋণ কার্যালয় (credit bureau) বা ভোক্তাঋণ প্রতিবেদনকারী সংস্থা (Consumer credit reporting agency) এই মূল্যায়নের কাজটি করে থাকে।   আরও দেখুন   সরকারের বাজেট অনুযায়ী দেশের তালিকা   ঋণ পরিশোধে ঝুঁকির মূল্যায়ন অনুযায়ী দেশের তালিকা   করাগত আয় ও মোট জাতীয় উৎপাদনের অনুপাত অনুযায়ী দেশের তালিকা  সরকারি ঋণ অনুযায়ী দেশের তালিকা  ব্যক্তি পর্যায়ে:  ঋণের ইতিহাস   ঋণ সাফল্যাংক   তথ্যসূত্র    বহিঃসংযোগ       বিষয়শ্রেণী:ঋণ বিষয়শ্রেণী:মূল্য বা গুণমান নিরূপণ
নোরাহ বিনতি আব্দুল রহমান (জন্ম ৪ অক্টোবর ১৯৫৯) হলেন মালয়েশীয় রাজনীতিবিদ। তিনি মালয়েশীয় আইনসভার নিম্নকক্ষ দেওয়া রাকয়াতে তানজং মানিসের সংসদ সদস্য হিসেবে ২০০৮ সাল থেকে ২০১৮ সাল পর্যন্ত দায়িত্ব পালন করেছেন।  তিনি ইউনাইটেড বুমিপুতেরা হেরিটেজ পার্টির রাজনীতির সাথে যুক্ত।  জীবনী নোরাহ  আব্দুল রহমান ১৯৫৯ সালের ৪ অক্টোবর জন্মগ্রহণ করেন। তিনি সারাওয়াক রাজ্যের সাবেক গভর্নর ও মুখ্যমন্ত্রী আব্দুল রহমান ইয়া'কুবের কন্যা।  রাজনীতিতে যোগদানের পূর্বে নোরাহ আব্দুল রহমান ব্যবসা করতেন। ২০০৮ সালের মালয়েশীয় সাধারণ নির্বাচনে তিনি সারাওয়াক রাজ্যের তানজং মানিস থেকে বিনা প্রতিদ্বন্দ্বিতায় নির্বাচিত হন।Official results of the 2008 Malaysian general election ২০১৩ সালের মালয়েশীয় সাধারণ নির্বাচনে তিনি তানজং মানিস থেকে ১২,৫৩৫ ভোট পেয়ে পুনরায় নির্বাচিত হন, যা ছিল প্রদত্ত ভোটের ৮৮.৮৬%। ২০১৮ সালের মালয়েশীয় সাধারণ নির্বাচনে তিনি প্রতিদ্বন্দ্বিতা করেন নি। সেবার তানজং মানিস থেকে ইউসুফ আবদ ওয়াহাব সংসদ সদস্য নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:মালয়েশীয় মুসলিম
ক্রেগ ব্রায়ান উইশার্ট (জন্ম: ৯ জানুয়ারি, ১৯৭৪) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ম্যাশোনাল্যান্ড জেলার অনেকগুলো দলের পক্ষে প্রতিনিধিত্ব করেন ক্রেগ উইশার্ট।   খেলোয়াড়ী জীবন  ১৯৯৫ সালে হারারেতে টেস্ট ক্রিকেটে অভিষেক ঘটে তার। টেস্টে তার সর্বোচ্চ রান ১১৪ ও ব্যাটিং গড় ২২.৪০। একদিনের আন্তর্জাতিকে তিনি সর্বোচ্চ অপরাজিত ১৭২ রান সংগ্রহ করেন। ২০০৩ সালের ক্রিকেট বিশ্বকাপে নামিবিয়ার বিপক্ষে তিনি এ রান করেন যা বিশ্বকাপের ইতিহাসে ৬ষ্ঠ সর্বোচ্চ সংগ্রহ। এছাড়াও, জিম্বাবুয়ের একদিনের আন্তর্জাতিকের ইতিহাসে সর্বোচ্চ সংগ্রহ।   অবসর  ২০০৫ সালে ক্রিকেট জীবন থেকে অবসর নেন তিনি। ২০০০ দশকের শুরুতে স্থানীয় পরিচালনা পরিষদের বিতর্কিত সিদ্ধান্ত গ্রহণের প্রেক্ষিতে জ্যেষ্ঠ আন্তর্জাতিক খেলোয়াড়দের অবসরগ্রহণকারীদের একজন ছিলেন তিনি। বর্তমানে তিনি নিজেই ব্যবসা পরিচালনা করছেন ও সামাজিকভাবে ক্রিকেট খেলার সাথে জড়িত।   তথ্যসূত্র    আরও দেখুন   গ্রান্ট ফ্লাওয়ার  জিম্বাবুয়ে জাতীয় ক্রিকেট দল  ক্রিকেট বিশ্বকাপের শতরানের তালিকা  বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:কমনওয়েলথ গেমসে জিম্বাবুয়ের প্রতিযোগী বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:ম্যাশোনাল্যান্ডের ক্রিকেটার বিষয়শ্রেণী:মিডল্যান্ডসের ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:শ্বেতাঙ্গ রোডেশীয় বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব বিষয়শ্রেণী:ফ্যালকন কলেজের প্রাক্তন শিক্ষার্থী
থাম্ব|অধোমৃত্তিকা স্তর  অধোমৃত্তিকা বলতে ভূপৃষ্ঠস্থিত মাটির উপরিমৃত্তিকা স্তরের নিচে অবস্থিত স্তরটিকে বোঝায়। উপরিমৃত্তিকা স্তরের মতো এই স্তরটিও বালু, পলি ও কর্দমের ক্ষুদ্র কণার বৈচিত্র্যময় মিশ্রণ, তবে এটিতে জৈব পদার্থ  ও জীবাবশিষ্ট (হিউমাস) এবং অল্ল পরিমাণে ক্ষুদ্রাকৃতির শিলাও মিশ্রিত থাকে। অধোমৃত্তিকাকে বি দিগন্ত বলা হয়। অধোমৃত্তিকার নিচের স্তরটিকে মৃত্তিকাভিত্তি বা সি দিগন্ত বলে।  উপরিমৃত্তিকা (যাকে এ দিগন্ত বলাও হয়) সাধারণত সবচেয়ে বেশি ভৌত, রাসায়নিক ও জৈব কর্মকাণ্ডের অধিষ্ঠানস্থল। এর বিপরীতে অধোমৃত্তিকা বা বি দিগন্ত মৃত্তিকার সেই অঞ্চল যেখানে লোহার অক্সাইড, এঁটেল কণা, উপরিমৃত্তিকা থেকে পৌঁছানো সামান্য জৈব উপাদান থাকে। এছাড়া এটি উপরিমৃত্তিকা থেকে রোদ-বৃষ্টি-ঝড় থেকে অপেক্ষাকৃত কম ক্ষয়প্রাপ্ত হয়ে থাকে। মানব কর্মকাণ্ডের কারণে বহু পরিবেশে উপরিমৃত্তিকা ও অধোমৃত্তিকা স্তরগুলি মিশ্রিত হয়ে গিয়ছে।  কর্দম বা এঁটেলমাটি ভিত্তিক অধোমৃত্তিকা বহু হাজার বছর ধরে রোদেপোড়া ইটের বাড়ি, খড়কাদা, ঠাসা মাটি, মাটি লেপা বাতার কাঠামো ও অন্যান্য মৃত্তিকাভিত্তিক নির্মাণপদ্ধতির মূল উৎস হিসেবে ব্যবহৃত হয়ে আসছে। ঐসব পদ্ধতিতে অন্য যে উপাদানটি সবচেয়ে বেশি ব্যবহার করা হয়,  সেই মোটা বালুও এই অধোমৃত্তিকা স্তরেই পাওয়া যায়।  অধোমৃত্তিকা সম্পূর্ণ নিস্ফলা বা বন্ধ্যা না হলেও মৃত্তিকাবাসী জীবসমূহের উপস্থিতি বিবেচনা করলে পচা জীবাবশিষ্ট তথা হিউমাস-সমৃদ্ধ উপরিমৃত্তিকা স্তরের তুলনায়  এটি আপেক্ষিকভাবে অনুর্বর।  বিষয়শ্রেণী:ধরন অনুযায়ী মৃত্তিকা
right|275px|thumb|সাধারণ অবস্থায় স্ফটিকের মধ্য দিয়ে অনুকম্পনের হ্রাস-বৃদ্ধি ফোনন(Phonon) হলো শব্দ-তরঙ্গের শক্তির কোয়ান্টার নাম। এর মান হলো , যেখানে  হচ্ছে প্ল্যাংকের ধ্রুবক(Planck's constant) এবং  হচ্ছে ঐ শব্দ-তরঙ্গের কম্পাঙ্ক। এটি আলোক কোয়ান্টা ফোটন'র মতো। তাপীয় তরঙ্গসমূহের(হ্রস্ব শব্দ-তরঙ্গ) সাহায্যে পদার্থ হতে ইলেকট্রন ও অন্যান্য মৌলিক কণিকামূহকে বিক্ষিপ্ত করায় ফোনন কাজে লাগে।   বিষয়শ্রেণী:বোসন বিষয়শ্রেণী:১৯৩২-এ প্রবর্তন
লস অ্যাঞ্জেলেস গ্যালাক্সি (; সংক্ষেপে এলএ গ্যালাক্সি নামে পরিচিত) হচ্ছে লস অ্যাঞ্জেলেস ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৪ সালের ১৫ই জুন তারিখে প্রতিষ্ঠিত হয়েছে। ২৭,০০০ ধারণক্ষমতাবিশিষ্ট ডিগনিটি হেলথ স্পোর্ট পার্কে গ্যালাক্সি নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় গ্রেগ ভ্যানি। বর্তমানে মেক্সিকীয় আক্রমণভাগের খেলোয়াড় হাভিয়ের এর্নান্দেস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এলএ গ্যালাক্সি এপর্যন্ত ১১টি শিরোপা জয়লাভ করেছে; যার মধ্যে পাঁচটি এমএলএস কাপ, চারটি সাপোর্টার্স শিল্ড এবং দুইটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে। কোবি জোন্স, ল্যান্ডন ডনোভান, কেভিন হার্টম্যান, রবি কিন এবং কার্লোস রুইসের মতো খেলোয়াড়গণ এলএ গ্যালাক্সির জার্সি গায়ে মাঠ কাঁপিয়েছেন।   ইতিহাস  ১৯৯৬ মৌসুমে এলএ গ্যালাক্সি প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ১৩ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে এলএ গ্যালাক্সি এনওয়াই/এনজে মেট্রোস্টার্সের বিরুদ্ধে ২–১ গোলের ব্যবধানে জয়লাভ করেছিল।১৯৯৬ মেজর লিগ সকারে এলএ গ্যালাক্সি ১৫টি জয় এবং ৪টি ড্রয়ে সর্বমোট ৪৯ পয়েন্ট অর্জন করে সামগ্রিক পয়েন্ট তালিকায় ২য় স্থান অর্জন করেছিল, যেখানে এদুয়ার্দ উর্তাদো ২১টি গোল করে লিগে এলএ গ্যালাক্সির হয়ে সর্বোচ্চ গোলদাতা হয়েছিলেন।   তথ্যসূত্র    বহিঃসংযোগ       মেজর লিগ সকারে লস অ্যাঞ্জেলেস গ্যালাক্সি     বিষয়শ্রেণী:১৯৯৪-এ প্রতিষ্ঠিত ফুটবল ক্লাব বিষয়শ্রেণী:১৯৯৪-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
GA review – see WP:WIAGA for criteria  Is it reasonably well written? A. Prose quality, no copyvios, spelling and grammar:     B. MoS compliance for lead, layout, words to watch, fiction, and lists:    Is it factually accurate and verifiable? A. Has an appropriate reference section:     B. Citation to reliable sources where necessary:     C. No original research:    Is it broad in its coverage? A. Major aspects:     B. Focused:    Is it neutral? Fair representation without bias:    Is it stable?  No edit wars, etc:    Does it contain images to illustrate the topic? A. Images are tagged with their copyright status, and valid fair use rationales are provided for non-free content:     B. Images are provided if possible and are relevant to the topic, and have suitable captions:    Overall:  Pass or Fail:     {{subst:GAList2 |overcom= |1a= |1acom= |1b= |1bcom= |2a= |2acom= |2b= |2bcom= |2c= |2ccom= |3a= |3acom= |3b= |3bcom= |4= |4com= |5= |5com= |6a= |6acom= |6b= |6bcom= |7= |7com= }}
বাংলাদেশী উদ্ভাবন এবং আবিষ্কারের তালিকা, শুধুমাত্র ২৬ মার্চ ১৯৭১ থেকে স্বাধীন বাংলাদেশ অস্তিত্ব লাভের পর থেকে তৈরি করা হয়েছে, যা তাদের অস্তিত্ব আংশিক বা সম্পূর্ণভাবে বাংলাদেশে জন্মগ্রহণকারী ব্যক্তির কাছে ঋণী। ২৬ মার্চ ১৯৭১ এর আগে করা আবিষ্কারগুলি যুক্ত করবেন না।  প্রতিষ্ঠিত উইকিপিডিয়া কনভেনশন এবং নীতি অনুসারে, ২৬ মার্চ ১৯৭১ এর আগে করা আবিষ্কার এবং উদ্ভাবনগুলিকে নিম্নরূপ রাখুন:   ১৫ আগস্ট ১৯৪৭ এর আগে, শুধুমাত্র ভারতীয় আবিষ্কার এবং আবিষ্কারের তালিকায় যোগ করুন।  ১৫ আগস্ট ১৯৪৭ থেকে ২৬ মার্চ ১৯৭১ পর্যন্ত, শুধুমাত্র পাকিস্তানি আবিষ্কার ও আবিষ্কারের তালিকায় যোগ করুন।   উদ্ভাবন এবং উন্নতি  নিম্নলিখিত উদ্ভাবন, উদ্ভাবন বা আবিষ্কারের একটি তালিকা যা বাংলাদেশী হিসাবে পরিচিত বা সাধারণত স্বীকৃত। বিষয় উদ্ভাবন এবং আবিষ্কার ছবি তথ্যসূত্র  বিজ্ঞান ও চিকিৎসা সোনো আর্সেনিক ফিল্টার ২০০৬ সালে আবুল হুসাম আবিষ্কার করেন। National Academies Press Release, accessed 5 Feb 2007. সরঞ্জাম এবং উৎপাদন  ২০১৮ সালে মোবারক আহমেদ খানের সোনালী ব্যাগ বা সোনালী থলি।সংযোগ=//upload.wikimedia.org/wikipedia/commons/thumb/3/3b/Sonali_Bag.jpg/150px-Sonali_Bag.jpg|থাম্ব|200x200পিক্সেল|সোনালী ব্যাগ   স্যালাইন   আরও দেখুন    উদ্ভাবন  পেটেন্ট  তথ্যসূত্র  বিষয়শ্রেণী:বাংলাদেশের ইতিহাস সম্পর্কিত তালিকা বিষয়শ্রেণী:বাংলাদেশী উদ্ভাবন
ফ্রেডরিক এরিক ফিশার (; জন্ম: ২৮ জুলাই, ১৯২৪ - মৃত্যু: ১৯ জুন, ১৯৯৬) জনসনভিল এলাকায় জন্মগ্রহণকারী প্রথিতযশা আন্তর্জাতিক ক্রিকেটার ছিলেন।List of New Zealand Test Cricketers নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন এরিক ফিশার।   প্রথম-শ্রেণীর ক্রিকেট  ১৯৫১-৫২ মৌসুম থেকে ১৯৫৪-৫৫ মৌসুম পর্যন্ত এরিক ফিশারের প্রথম-শ্রেণীর খেলোয়াড়ী জীবন চলমান ছিল। ১৯৫২-৫৩ মৌসুমে প্লাঙ্কেট শীল্ডে ওয়েলিংটনের সদস্যরূপে খেলেন। ২৭.৬০ গড়ে ১৩৮ রান ও ১০.২০ গড়ে ২৯ উইকেট পেয়েছিলেন তিনি।তন্মধ্যে, অকল্যান্ডের বিপক্ষে ৪/২৬ ও ৭/৪৮ পান। এছাড়াও, ৬৮ ও অপরাজিত ১৯ রানের ইনিংস খেলেছিলেন।Wellington v Auckland, 1952-53 ক্যান্টারবারির বিপক্ষে ৮/৩৪ ও ৩/৩১ পান।Wellington v Canterbury, 1952-53  ১৯৫৫-৫৬ মৌসুম থেকে ১৯৬৬-৬৭ মৌসুম পর্যন্ত হক কাপে অংশ নেন। হকস বে, পোভার্টি বে ও সাউদার্ন হকস বে দলের পক্ষে খেলেছেন। এছাড়াও, সেন্ট্রাল ল্যাঙ্কাশায়ার লীগে রোচডেলের প্রতিনিধিত্ব করেছেন।Wisden 1997, p. 1402.   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এরিক ফিশার। ৬ মার্চ, ১৯৫৩ তারিখে ওয়েলিংটনে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ করা ছিল।  ১৯৫৩ সালে দক্ষিণ আফ্রিকা দল নিউজিল্যান্ড গমন করে। সিরিজের প্রথম টেস্টে বোলিং উদ্বোধনে নামেন তিনি। মার্চ, ১৯৫৩ সালে অনুষ্ঠিত ঐ টেস্টে তিনি মাত্র এক উইকেট পেয়েছিলেন। খেলায় তার দল ইনিংস ব্যবধানে পরাভূত হয় ও তাকে আর দলে নেয়া হয়নি।  বার্ট সাটক্লিফের আত্মজীবনীকার রিচার্ডে ব্রুক মন্তব্য করেন যে, ‘ঐ সময়ের বেশ কয়েকজন খেলোয়াড়ের অন্যতম হিসেবে অতিরিক্ত ওজনের কারণে মূল্য প্রদানের শিকারে পরিণত হয়েছিলেন তিনি।’Richard Boock, The Last Everyday Hero, Longacre, Auckland, 2010, p. 100.   ব্যক্তিগত জীবন  ঘরোয়া ক্রিকেটে অনিন্দ্যসুন্দর ক্রীড়ানৈপুণ্যের স্বীকৃতিস্বরূপ ১৯৫৩ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা ক্রিকেটারের সম্মাননায় ভূষিত হন তিনি। ১৮ জুন, ১৯৯৬ তারিখে ৭১ বছর বয়সে মানাওয়াতুর পালমারস্টোন নর্থ এলাকায় এরিক ফিশারের দেহাবসান ঘটে।   তথ্যসূত্র    আরও দেখুন   ফ্রাঙ্ক মুনি  অ্যালেক্স মইর  এক টেস্টের বিস্ময়কারী  নিউজিল্যান্ডীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯২৪-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:হক’স বে’র ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার
কাঞ্চনজঙ্ঘা সংরক্ষণ এলাকা হল পূর্ব নেপালের হিমালয়ের একটি সংরক্ষিত অঞ্চল, যেটি ১৯৯৭ সালে সংরক্ষিত হয়েছিল। এই এলাকাটি তাপ্লেজুঙ জেলা এবং কাঞ্চনজঙ্ঘার দুটি চূড়ার মধ্যে  বিস্তৃত অঞ্চল জুড়ে গঠিত। উত্তরে এটি তিব্বতের কোমোলাংমা জাতীয় প্রকৃতি সংরক্ষণের সাথে এবং পূর্বে সিকিমের কাঞ্চনজঙ্ঘা জাতীয় উদ্যানের সাথে সংলগ্ন। পশ্চিমে এটি শঙ্খুয়াসভা জেলার সীমানা। এটি  উচ্চতা জুড়ে বিস্তৃত। এটি পবিত্র হিমালয় ভূমির অংশ, যেটির বিকাশের কাজ করছে ডব্লিউডব্লিউএফ নেপাল এবং সহযোগিতায় আছে ইন্টারন্যাশনাল সেন্টার ফর ইন্টিগ্রেটেড মাউন্টেন ডেভেলপমেন্ট।   ইতিহাস  ১৯৯৭ সালের মার্চ মাসে যখন কাঞ্চনজঙ্ঘা সংরক্ষণ এলাকা মনোনীত করা হয়েছিল, তখন এটি ছিল নেপালের তৃতীয় সংরক্ষণ এলাকা। ২০০৩ সালের এপ্রিল মাসে, ডব্লিউডব্লিউএফ, নেপাল-এর সাহায্য নিয়ে একটি কাঞ্চনজঙ্ঘা সংরক্ষণ এলাকা ব্যবস্থাপনা পরিষদ গঠিত হয়েছিল, যার মধ্যে সাতটি সংরক্ষণ এলাকা ব্যবহারকারী কমিটি, ৪৪টি ব্যবহারকারী গোষ্ঠী এবং ৩২টি মাতৃ গোষ্ঠী (মাদার গ্রুপ) রয়েছে। এই সম্প্রদায় ভিত্তিক প্রতিষ্ঠানগুলি সমস্ত পরিকল্পিত কার্যক্রমের কার্যকর বাস্তবায়নে সহায়তা করে। ২০০৬ সালের আগস্ট মাসে, নেপাল সরকার কাঞ্চনজঙ্ঘা সংরক্ষণ এলাকার ব্যবস্থাপনা হস্তান্তর করে পরিচালন পরিষদের কাছে।   গাছপালা  কাঞ্চনজঙ্ঘা সংরক্ষণ এলাকার ভূদৃশ্য চাষের জমি, অরণ্য, চারণভূমি, নদী, উচ্চ ভূমির হ্রদ এবং হিমবাহ নিয়ে গঠিত।   প্রাণীজগত  এখানকার স্তন্যপায়ী প্রজাতির মধ্যে রয়েছে তুষার চিতা, এশিয়ান কালো ভাল্লুক এবং লাল পান্ডা। এই এলাকার প্রতীকী পাখির প্রজাতির মধ্যে রয়েছে সোনালি বক্ষ ফুলভেটা, তুষার মোরগ, লোহিত তিতির এবং রেড-বিলড কাক।  ২০১২ সালের এপ্রিল মাসে,  উচ্চতায় ক্যামেরা ফাঁদের মাধ্যমে একটি চিতা বিড়ালের ছবি নথিবদ্ধ করা হয়েছিল। এই নথিটি এখনো পর্যন্ত এখানে সর্বাধিক উচ্চতায় সন্ধান পাওয়া জীবের ছবি। ২০১২ সালের মে মাসে,  উচ্চতায় একটি মেলানিস্টিক চিতাবাঘের ছবি তোলা হয়েছে। আলপাইন তৃণভূমিতে  উচ্চতায় হলুদ-গলা মার্টিনের ছবি নথিবদ্ধ করা হয়েছে।   তথ্যসূত্র    বহিঃসংযোগ      জাতীয় উদ্যান ও বন্যপ্রাণী সংরক্ষণ বিভাগ, নেপাল: কাঞ্চনজঙ্ঘা সংরক্ষণ এলাকা   বিষয়শ্রেণী:১৯৯৭-এ নেপালে প্রতিষ্ঠিত বিষয়শ্রেণী:নেপালের সংরক্ষিত অঞ্চল বিষয়শ্রেণী:উইকিউপাত্তে স্থানাঙ্ক আছে
বেহুলা প্রাচীন বাংলার সুবিখ্যাত মঙ্গলকাব্য মনসামঙ্গলের প্রধান চরিত্র এবং চাঁদ সওদাগরের পুত্র লখিন্দরের স্ত্রী।  চাঁদ সওদাগরের পুত্র লখিন্দর ও তার ব্যবসায়ীক সতীর্থ সাহার কন্যা বেহুলার জন্ম হয় সমসাময়িক কালে। দুটি শিশুই একসাথে বেড়ে ওঠে এবং একে অপরের জন্য সম্পূর্ণ উপযুক্ত বলে গণ্য হয়। লখিন্দরের পিতা চন্দ্রবণিক বা চাঁদ সওদাগর ছিলেন হিন্দু দেবতা শিবের একনিষ্ঠ পূজারী। তাই তিনি অন্য কোন দেবতার আরাধনা করতেন না। অপরদিকে শিবের কন্যা মনসা ছিলেন সর্পদেবী, কিন্তু তিনি কোথাও পূজিতা হতেন না। তার পিতা শিব তাকে বলেন যে যদি কোন ভক্তিমান শৈব (শিবের উপাসক) প্রথম মনসার পূজা করেন তাহলেই মর্ত্যে তার পূজার প্রচলন সম্ভব। তখন মনসা চাঁদ সওদাগর কে নির্বাচন করে তাকেই অনুরোধ করেন মনসা পূজার আয়োজন করার জন্য, কিন্তু শিবের উপাসক চাঁদ সওদাগর মনসার প্রস্তাবে অস্বীকৃত হন। তখন ক্রোধোন্মত্ত মনসা তাকে অভিশাপ দেন যে তার প্রত্যেক পুত্রের জীবন তিনি বিনাশ করবেন। মনসার অভিশাপে এইভাবে একে একে লখিন্দর ব্যতীত চাঁদ সওদাগরের সকল পুত্রই সর্পদংশনে নিহত হয়। তাই লখিন্দরের বিবাহের সময় চাঁদ সওদাগর অতিরিক্ত সতর্কতা হিসেবে দেবতা বিশ্বকর্মার সাহায্যে এমন বাসর ঘর তৈরি করেন যা সাপের পক্ষে ছিদ্র করা সম্ভব নয়।Radice, William, Myths and Legends of India, 2001, p. 130-138, Viking Penguin Books Ltd.,   কিন্তু সকল সাবধানতা স্বত্ত্বেও মনসা তার উদ্দেশ্য বাস্তবায়নে সমর্থ হয়। তার পাঠানো একটি সাপ লখিন্দরকে হত্যা করে। প্রচলিত প্রথা অনুসারে যারা সাপের দংশনে নিহত হত তাদের সৎকার প্রচলিত পদ্ধতিতে না করে তাদের মৃতদেহ ভেলায় করে নদীতে ভাসিয়ে দেয়া হত এ আশায় যে ব্যক্তিটি হয়ত কোন অলৌকিক পদ্ধতিতে ফিরে আসবে। বেহুলা সবার বাধা অগ্রাহ্য করে তার মৃত স্বামীর সাথে ভেলায় চড়ে বসে। তারা ছয় মাস ধরে যাত্রা করে এবং গ্রামের পর গ্রাম পাড়ি দিতে থাকে। এই অবস্থায় মৃতদেহ পচে যেতে শুরু করে এবং গ্রামবাসীরা তাকে মানসিক ভারসাম্যহীন মনে করতে থাকে। বেহুলা মনসার কাছে প্রার্থনা অব্যাহত রাখে। তবে মনসা ভেলাটিকেই কেবল ভাসিয়ে রাখতে সাহায্য করে।  thumb|বেহুলার বাসর ঘর একসময় ভেলাটি মনসার পালক মাতা নিতার কাছে আসে। তিনি নদীতীরে ধোপার কাজ করার সময় ভেলাটি ভূমি স্পর্শ করে। তিনি মনসার কাছে বেহুলার নিরবচ্ছিন্ন প্রার্থনা দেখে বেহুলাকে তার কাছে নিয়ে যাবার সিদ্ধান্ত নেন। তিনি তার ঐশ্বরিক ক্ষমতাবলে চোখের পলকে বেহুলা ও মৃত লখিন্দরকে স্বর্গে পৌছে দেন। মনসা বলেন, তুমি তাকে (লখিন্দর) ফিরে পাবার যোগ্য, কিন্তু এটি কেবলি সম্ভব হবে যদি তুমি তোমার শ্বশুরকে আবার আমার পূজারী করতে পার।  “আমি পারব,” বেহুলা জবাব দেয় এবং সেই সাথেই তার স্বামীর মৃতদেহে জীবন ফিরে আসতে শুরু করে। তার ক্ষয়ে যাওয়া মাংস ফিরে আসে এবং লখিন্দর তার চোখ মেলে তাকায়। এরপর লখিন্দর বেহুলার দিকে তাকিয়ে হাসে।  তাদের পথপ্রদর্শক নিতাকে নিয়ে তারা পৃথিবীতে ফিরে আসে। বেহুলা তার শাশুড়ির সহযোগিতায় চাঁদ সওদাগরকে মনসার উপাসনা করতে সম্মত করেন।  বেহুলার বাসর ঘর বেহুলার বাসর ঘর বগুড়া সদরের https://bn.wikipedia.org/wiki/%E0%A6%B6%E0%A6%BF%E0%A6%AC%E0%A6%97%E0%A6%9E%E0%A7%8D%E0%A6%9C_%E0%A6%89%E0%A6%AA%E0%A6%9C%E0%A7%87%E0%A6%B2%E0%A6%BE#cite_note-2 গোকুল নামক স্থানে অবস্থিত। বগুড়া শহর হতে প্রায় ১১ কিঃ মিঃ উত্তরে এর অবস্থান।   তথ্যসূত্র   বিষয়শ্রেণী:বাঙালি সংস্কৃতি বিষয়শ্রেণী:বাংলা সাহিত্য বিষয়শ্রেণী:বাংলা লোকসাহিত্য বিষয়শ্রেণী:হিন্দু পৌরাণিক চরিত্র
কাতারের বিরুদ্ধে জিহাদবাদের অর্থায়নকারীদের তার নিজের সীমানার মধ্যে কাজ করার অনুমতি দেওয়ার অভিযোগ রয়েছে, যা ২০১৭ সালে শুরু হওয়া এবং ২০২১ সালে শেষ হওয়া কাতারের কূটনৈতিক সঙ্কটের অন্যতম কারণ বলে বিবেচনা করা হয়। ২০১৪ সালে তৎকালীন মার্কিন যুক্তরাষ্ট্রের আন্ডার সেক্রেটারি অফ ট্রেজারি ফর টেররিজম অ্যান্ড ফাইন্যান্সিয়াল ইন্টেলিজেন্স ডেভিড কোহেন কাতারকে আন্তর্জাতিক কালো তালিকাভুক্ত অর্থদাতাদের দেশে স্বাধীনভাবে বসবাস করার অনুমতি দেওয়ার জন্য অভিযুক্ত করে।  এই অভিযোগের জবাবে কাতারি আমির শেখ তামিম বিন হামাদ আলে সানি ২০১৪ সালের সেপ্টেম্বর মাসে একটি মার্কিন টেলিভিশনে সরকারকে জিহাদবাদের অর্থায়নকারীদের আশ্রয় দেয় এমন অভিযোগ থেকে রক্ষা করতে বক্তব্য প্রদান করেন। সিএনএন চ্যানেলে ক্রিশ্চিয়ান আমানপুরের সাথে একটি সাক্ষাত্কারে আমির বলেন যে, তিনি এই সংস্থাগুলিকে সন্ত্রাসী বলে মনে করেন না।  কাতারের সরকারের একটি মনোনীত সন্ত্রাসী তালিকা রয়েছে। দ্য টেলিগ্রাফের মতে, তালিকায় ২০১৪ সালে কোনো নামই ছিল। ২০২১ সালের জুলাইয়ে তালিকায় ৫৫০ জনেরও বেশি ব্যক্তি ও ২৪০টি সংস্থার নাম রয়েছে।  বেশ কয়েকজন জিহাদবাদী অর্থ দাতাদের বিচারের জন্য কাতারের প্রচেষ্টা সত্ত্বেও কিছু মনোনীত জিহাদবাদী এবং জিহাদি অর্থদাতা ২০১৫ সাল পর্যন্ত কাতারে দায়মুক্তির সাথে বসবাস করে।  কাতারের বিরুদ্ধে ফিলিস্তিনি গোষ্ঠী হামাসকে সমর্থন করার অভিযোগ রয়েছে, যা বেশ কয়েকটি দেশ দ্বারা সন্ত্রাসী সংগঠন হিসাবে মনোনীত হয়েছে। কাতার এই অভিযোগগুলি অস্বীকার করে এই বলে যে, এটি হামাসের রাজনৈতিক অবস্থান সমর্থন করে না এবং তার নীতি হল হামাস ও ফিলিস্তিনি কর্তৃপক্ষের মধ্যে গঠনমূলক সম্পৃক্ততার সুবিধার্থে সহায়তা করা।  ২০০৪, ২০১০, ২০১৪ ও ২০১৭ সালে কাতারি সরকার সন্ত্রাসবাদ, জিহাদবাদ ও সন্ত্রাসবাদে অর্থায়নকারী ও তৎসংশ্লিষ্ট অপরাধের বিরুদ্ধে লড়াইয়ের জন্য নতুন সন্ত্রাসবিরোধী আইন প্রবর্তন করে। ২০১৯ সালে কাতারের সরকার একটি নতুন অ্যান্টি-মানি লন্ডারিং এবং সন্ত্রাসে অর্থায়ন বিরোধী আইন চালু করেছে।   তথ্যসূত্র   বিষয়শ্রেণী:কাতারের বৈদেশিক সম্পর্ক বিষয়শ্রেণী:কাতারের রাজনীতি
হিমালয়ান সেলার(বৈজ্ঞানিক নাম: Neptis mahendra (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।  আকার  হিমালয়ান সেলার এর প্রসারিত অবস্থায় ডানার আকার ৫৫-৬০ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত হিমালয়ান সেলার এর উপপ্রজাতি হল-   Neptis mahendra mahendra Moore, 1872 – West Himalayan Sailer   বিস্তার  এই প্রজাতি ভারত এর পশ্চিমবঙ্গ, সিকিম থেকে অরুণাচল প্রদেশ, আন্দামান ও নিকোবর দ্বীপপুঞ্জ, শ্রীলংকা এবং মায়ানমার এর বিভিন্ন অঞ্চলে দেখা যায়।   তথ্যসূত্র    বিষয়শ্রেণী:ভারতের প্রজাপতি